Komisijos sprendimas
1997 m. vasario 3 d.
iš dalies keičiantis Sprendimą 94/360/EB dėl tam tikrų produktų siuntų iš trečiųjų šalių fizinių patikrinimų periodiškumo sumažinimo pagal Tarybos direktyvą 90/675/EEB
(tekstas svarbus EEE)
(97/139/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1990 m. gruodžio 10 d. Tarybos direktyvą 90/675/EEB, nustatančią principus, reglamentuojančius iš trečiųjų šalių į Bendriją įvežamų produktų veterinarinių patikrinimų organizavimą [1], su paskutiniais pakeitimais, padarytais Direktyva 96/43/EB [2], ypač į jos 8 straipsnio 3 dalį,
kadangi 1994 m. gegužės 20 d. Komisijos sprendimo 94/360/EB dėl tam tikrų produktų siuntų iš trečiųjų šalių fizinių patikrinimų periodiškumo sumažinimo pagal Tarybos direktyvą 90/675/EEB [3] su paskutiniais pakeitimais, padarytais Sprendimu 96/104/EB [4], II priedas turėtų būti patikslintas atsižvelgiant į derybas dėl veterinarijos susitarimų su tam tikromis trečiosiomis šalimis ir aptarimus pagal EEE susitarimą;
kadangi šiame sprendime numatytos priemonės atitinka Veterinarijos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 94/360/EB II priedas papildomas šiomis įtraukomis:
"- Naujajai Zelandijai taikomas patikrinimų dažnumas, numatytas 1996 m. gruodžio 17 d. Tarybos sprendimu 97/131/EB dėl susitarimo sudarymo pasikeičiant raštais tarp Europos bendrijos ir Naujosios Zelandijos dėl laikino susitarimo dėl sanitarinių priemonių, taikomų prekiaujant gyvais gyvūnais ir gyvūninės kilmės produktais, taikymo [1] OL L 57, 1997 2 26, p. 1..
- Kai taikoma Norvegijai, valstybėms narėms leidžiama taikyti patikrinimų dažnumą, kuris yra mažesnis už I priede numatytą dažnumą.
- Kai taikoma Islandijai, I priede nurodytos I kategorijos 2 punkte ir II kategorijos 6 punkte išvardytų produktų atžvilgiu valstybėms narėms leidžiama taikyti patikrinimų dažnumą, kuris yra mažesnis už I priede numatytą dažnumą."
2 straipsnis
Šis sprendimas skirtas valstybėms narėms.
Priimta Briuselyje, 1997 m. vasario 3 d.